ناحیەی تەکیەی کاکەمەند
ناحیەی تەکیەی کاکەمەند یەکێکە لە حەوت ناحیەی قەزای چەمچەماڵ لە پارێزگای سلێمانی لە ھەرێمی کوردستان لە عێراق. ناوەندەکەی شارەدێی تەکیەی کاکەمەندە. ژمارەی دانیشتووانی ناحیەی تەکیەی کاکەمەند لە ساڵی ٢٠٢٠دا (٣٣٬٦٢٣)کەسە.

ناو 
ناحیەی تەکیەی کاکەمەند ناوەکەی لە ناوەندەکەیەوە ھاتووە، کە ئەویش تەکیەی کاکەمەندە.

ناوی تەکیەی کاکەمەند لە سێ وشە پێکھاتووە (تەکیە+کاکە+مەند).
 تەکیە: واتای (سەکۆیەکی باریکە لە سەری دادەنیشن) یان (جێیەکی تایبەتییە کە دەروێشان یادی خوای تێدا دەکەن).
 کاکە: واتای (وشەی ڕێزلێنان بۆ براگەورە) یان (وشەی ڕێزلێنان بۆ ھەموو کەسێک) یان (وەک پێشگرێگ لەگەڵ ڕەنگی پیاو دەبێتە نازناوی کابرا یان وەک ناوێک بەکاردێ، وەک: کاکەسۆر (کاکە+سۆر)، کاکەڕەش، کاکەبۆر، کاکەشین).
 مەند: ناوی ئەوکەسەیە کە ئەم گوندەی ئاوەدانکردووەتەوە.

جوگرافیا 
ناحیەی تەکیەی کاکەمەند ھاوسنوورە لەگەڵ؛ 
 لە باکوورەوە ناحیەی ئاغجەلەر.
 لە باشوورەوە ناحیەی شۆڕش و ناحیەی ناوەندی قەزای چەمچەماڵ.
 لە ڕۆژھەڵاتەوە ناحیەی ناوەندی قەزای بازیان.
 لە ڕۆژاواوە ناحیەی شۆڕش و ناحیەی ناوەندی قەزای چەمچەماڵ.

 ڕووبەری ئەم ناحیەیە (٢٩٠کم٢)ە لە (٨٫٣٥٪) قەزای چەمچەماڵ پێکدەھێنێت، وە لە (١٫٤٣٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (سێیەمە) لە حەوت ناحیەی قەزای چەمچەماڵدا.
 لە ڕووی دانیشتوانەوە لە سەر ئاستی (پێنجەمە) لە حەوت ناحیەی قەزای چەمچەماڵ.

مێژوو 
ئەم ناحیەیە مێژوویەکی کۆنی نییە، ھێنانە کایەی ھەردوو ناحیەی شۆڕش و ناحیەی تەکیەی کاکەمەند لەساڵی ٢٠٠٠دا بە دابڕانیان لە کەرتەکانی ناحیەی ناوەندی قەزای چەمچەماڵ و ناحیەی ئاغجەلەر بە بڕیاری حکوومەتی ھەرێمی کوردستان(ئیدارەی سلێمانی).

کارگێڕی 
ئەم ناحیەیە لە ٢٧ گوند پێکھاتووە:

 تەکیەی کاکەمەند(ناوەند)
 باوەفەتی خواروو
 باوەفەتی سەروو
 تەشکە
 تەکیەی حەمەبایز
 تەکیەی کاکە عەبدوڵا
 تورکە، تەکیە
 چاڵگە، تەکیە
 چۆڵەمەکی خواروو
 چۆڵەمەکی سەروو
 حاجیاوا، تەکیە
 خاڵدان، تەکیە
 خوامراد
 ڕەئوف ئاوا
 شۆراوا
 شێخ وەیس
 فەریق ئاوا
 قشڵاخ
 کانی بناو، تەکیە
 کانی چنار، تەکیە
 کانی سارد، تەکیە
 کانی مستەفا
 کۆچک نەخشینە
 لکاوەی تازە
 لکاوەی کۆن
 ماروولە
 مەنزەرئاوا
 ھەراوا

ئەمانەش ببینە 
 قەزای چەمچەماڵ
 پارێزگای سلێمانی
 تەکیەی کاکەمەند
 پێڕستی گوندەکانی پارێزگای سلێمانی
 پێڕستی گوندەکانی چەمچەماڵ

سەرچاوەکان 
 

شوێنە ئاوەدانەکانی پارێزگای سلێمانی
ناحیەکانی ھەرێمی کوردستان
ناحیەکانی پارێزگای سلێمانی
ناحیەکانی باشووری کوردستان